b"\n_START_ARTICLE_\nMaathorneferure\n_START_SECTION_\nBiografia\n_START_PARAGRAPH_\nEra filla d'Hattusilis III. Les dues dones principals de Rams\xc3\xa8s, Nefertari i Isetnofret, ja havien mort i les reines que encara podien estar vives eren totes germanes del rei._NEWLINE_Les inscripcions diuen que fou rebuda a Pi-Rams\xc3\xa8s i que era molt bella i fou la m\xc3\xa9s estimada de les esposes del fara\xc3\xb3. Maathorneferure fou el seu nom egipci (no es coneix el seu nom hitita) i fou elevada a la condici\xc3\xb3 d'esposa principal, un honor extraordinari per a princeses no eg\xc3\xadpcies. Va tenir almenys una filla amb Rams\xc3\xa8s II._NEWLINE_Es creu que va morir uns set anys despr\xc3\xa9s del casament i llavors es va casar amb una altra princesa hitita, potser germana petita de Maathornefure, el nom de la qual s'ha perdut i la seva sort es desconeix."